Yangi Zelandiyada bo‘lib o‘tayotgan yoshlar o‘rtasidagi jahon chempionatida ishtirok etayotgan O‘zbekiston U-20 terma jamoasi Vangarey shahridan mamlakat poytaxti Vellington shahriga yetib bordi. Bu shaharda terma jamoa chorak final o‘yinidagi ishtirokini o‘tkazadi. Eslatib o‘tamiz, O‘zbekiston U-20 terma jamoasi 11 iyun kuni Vangarey shahrida Avstriya yoshlari bilan nimchorak bosqichidagi o‘yinini o‘tkazdi va 2:0 hisobidagi g‘alaba orqali chorak finalga o‘tdi. Vellington shahrida esa 14 iyun kuni Toshkent vaqti bilan soat 09:30 da Senegalga qarshi o‘yin o‘tkaziladi.